CELEX: 32004R1558
Language: el
Date: 2004-08-30 00:00:00
Title: Κανονισμός (ΕΚ) αριθ. 1558/2004 της Επιτροπής, της 30ής Αυγούστου 2004, για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

2.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 283/7
            
         
      ΚΑΝΟΝΙΣΜΌΣ (ΕΚ) αριθ. 1558/2004 ΤΗΣ ΕΠΙΤΡΟΠΉΣ
   
   της 30ής Αυγούστου 2004
   για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Με σκοπό τη συνέχιση της εναρμόνισης με τους διεθνείς κανόνες του Διεθνούς Συμβουλίου Ελαιολάδου και του Codex alimentarius, είναι αναγκαίο να αναθεωρηθούν ορισμένα όρια όσον αφορά τα χαρακτηριστικά των ελαιολάδων και των πυρηνελαίων που περιλαμβάνονται στον κανονισμό (ΕΟΚ) αριθ. 2568/91 της Επιτροπής, της 11ης Ιουλίου 1991, σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού (2), καθώς και στη συμπληρωματική σημείωση 2 του κεφαλαίου 15 της συνδυασμένης ονοματολογίας που εμφαίνεται στο παράρτημα I του κανονισμού (ΕΟΚ) αριθ. 2658/87.
            
         
               (2)
            
            
               Ο κανονισμός (ΕΚ) αριθ. 1513/2001 του Συμβουλίου, της 23ης Ιουλίου 2001, που τροποποιεί τον κανονισμό αριθ. 136/66/ΕΟΚ καθώς και τον κανονισμό (ΕΚ) αριθ. 1638/98 σχετικά με την παράταση του καθεστώτος ενισχύσεων και τη στρατηγική για την ποιότητα του ελαιολάδου (3), καθιστά αναγκαία την αναθεώρηση της συμπληρωματικής σημείωσης 2 του κεφαλαίου 15 της συνδυασμένης ονοματολογίας που εμφαίνεται στο παράρτημα I του κανονισμού (ΕΟΚ) αριθ. 2658/87.
            
         
               (3)
            
            
               Πρέπει να τροποποιηθεί ο κανονισμός (ΕΟΚ) αριθ. 2658/87.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Αυγούστου 2004.
      
         
            Για την Επιτροπή
         
         Frederik BOLKESTEIN
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2344/2003 της Επιτροπής (ΕΕ L 346 της 31.12.2003, σ. 38).
   
      (2)  ΕΕ L 248 της 5.9.1991, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1989/2003 (ΕΕ L 295 της 13.11.2003, σ. 57).
   
      (3)  ΕΕ L 201 της 26.7.2001, σ. 4.
   
      ΠΑΡΑΡΤΗΜΑ
      Στο κεφάλαιο 15 του παραρτήματος I του κανονισμού (ΕΟΚ) αριθ. 2658/87, η συμπληρωματική σημείωση 2 τροποποιείται ως εξής:
      Η συμπληρωματική σημείωση 2 Β σημείο Ι τροποποιείται ως εξής:
      Το κείμενο του στοιχείου ζ) τροποποιείται ως εξής:
      
                  —
               
               
                  το σημείο 2 αντικαθίσταται από το ακόλουθο κείμενο:
                  
                              «2.
                           
                           
                              συνολική περιεκτικότητα σε πτητικούς αλογονωμένους διαλύτες όχι μεγαλύτερη από 0,2 mg/kg και όχι μεγαλύτερη από 0,1 mg/kg σε ένα έκαστο εξ αυτών·».